als_Latn dik_Latn sag_Latn
“Në këto momente kam veshur një këmishë me ngjyrë të çelët të Zara-s dhe xhinse komode nga Diesel. Stili casual është i preferuari im për përditshmërinë.”
“Për një event të rëndësishëm, preferoj një veshje klasike: një fustan të zi ose me tonalitete të errëta. Me rëndësi është të jetë elegant dhe komod njëkohësisht.”
“Në jetën e përditshme jam për takat e sheshta. Paradite për mua ka shumë rëndësi të jem sa më e rehatshme, përveç pjesës kur jam në transmetim me emisionin. Ndërsa për mbrëmje, preferoj takat.”
“Chanel është marka ku gjej gjithmonë diçka që më pëlqen. Që të jem gjithmonë në rregull dhe e pranueshme në të gjitha ambientet, do të preferoja të famshmin LBD (fustanin e vogël e të zi). Shpikja e famshme e viteve ‘20, e cila u përqafua menjëherë dhe vazhdon të jetë zgjidhja e të gjitha femrave. Një fustan të zi në gardërobë, dhe je gjithmonë OK!”
“Më pëlqen të përziej stilet. Pak klasik, pak sportiv, pse jo, edhe ndonjë element ekstravagant. Nëse janë të kombinuara bukur, është stili i duhur për mua. Kështu që edhe unë shoh dhe përpiqem të marr pak nga secili stilist derisa gjej veten.”
“Informohem mbi tendencat. Sigurisht, nuk jam fanatike, por më pëlqen të di çdo gjë mbi propozimet e reja të sezoneve dhe të marr prej tyre atë që më pëlqen. Herë një ngjyrë, herë një model të ri këpuce apo aksesor.”
“Në veshje jam stina e vjeshtës. Kam lindur në këtë periudhë dhe është stina që dua më shumë. Më pëlqejnë ngjyrat e tokës. E verdha, kafja, e kuqja e perëndimit të diellit.”
“Brigitte Bardot është ikona ime e modës. Meqenëse më pëlqen moda e viteve ‘60, mendoj se Bardot-i është ikona e origjinalitetit dhe sensualitetit, e cila guxoi të thyente shumë tabu me pamjen e saj.”
“Këtë sezon adhuroj palltot e trasha të leshit. Miksimi i fustaneve shumë të hollë, pa mëngë, me peliçet e trasha dhe çizme, më ka pëlqyer. Pak verë dhe shumë dimër ekuilibrohen.”
“Dubai, Nju-Jorku, Londra mendoj se janë qytetet e botës për shopping.”
“Dy palë çizme të gjata janë blerja e fundit. I kam zgjedhur në dy tonalitete gati të njëjta, por edhe të ndryshme.”
“Nuk jam shumë e gatshme të vishem copypaste si në një pasarelë. Kam një mënyrë timen nga e cila nuk dal shumë. Nuk mësohem dot me ndryshimet e shpeshta, edhe pse adhuroj t’i shoh në revista e në ekran.” “Rimeli është sendi i preferuar i tualetit. Edhe nëse nuk grimohem, mjafton një rimel dhe të nxjerr disi nga situata.”
“‘Chance’ i Chanel-it është parfumi im. Në përgjithësi varet nga stina, por për momentin më pëlqen kjo aromë.”
“E kuruar me thjeshtësi! Ky është rregulli im. Jo deri në detaje, ndryshe quhesh e fiksuar.”
“Ngjyra e syve është elementi që më pëlqen më shumë tek vetja.”
“Në çantën e përditshme kam portofolin, syzet, çelësat, bllokun e shënimeve, parfumin dhe një shkëlqyes buzësh.”
“E diela paradite më gjen me golf e pantallona të rehatshme. Veshjet në ditë pushimi për mua ka rëndësi të jenë të rehatshme në maksimum.”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn